AfriForum bedank lede, medewerkers vir steun in skolesaak wat godsdiensvryheid beskerm - AfriForum
Die saak tussen Laerskool Randhart, Laerskool Baanbreker, Laerskool Garsfontein, Hoërskool Linden, Hoërskool Oudtshoorn en Oudtshoorn Gimnasium, en die Organisasie vir Godsdiensonderrig en Demokrasie wat in Mei 2017 in die Suid-Gautengse hoë hof aangehoor is, het gevolg nadat dié skole aan die einde van 2014 deur dié fundamentalistiese, ateïstiese organisasie weens hulle godsdienstige etos voor die hof gedaag is. FEDSAS het die skole bygestaan en AfriForum het die regskostes gedek.
In 'n skrywe vandag het die skole se regsverteenwoordigers aangedui dat hul kliënte nie om verlof tot appèl of enige verdere regsproses met betrekking tot die saak gaan aansoek doen nie. In die uitspraak wat op 28 Junie 2017 gelewer is, het die skole – wat nes AfriForum godsdiensvryheid voorstaan – 'n oortuigende oorwinning behaal. Danksy AfriForum-lede se bydraes en medewerkers soos Hykie Berg, ds. Henk Stavast en Derick Francis se insette (met onderskeidelik fondsinsamelingsaksies en 'n bewusmakingsfietstoer waartydens meer as 6 000 km deur die land afgelê is), kon 'n uiters bekwame regspan aangestel word om die beste saak moontlik te argumenteer en godsdiensvryheid in skole suksesvol te beskerm.
Die opponente het wesenlik misluk in die regshulp wat hulle aangevra het, insluitend dat godsdiensoptredes ongrondwetlike verklaar word, nasionale beleid tot wetgewende status verhef word en 71 interdikte teen die skole ingestel word. Die regsproses het die organisasie se onverdraagsaamheid teenoor enige ander geloofstandpunte ontmasker.
Die hofuitspraak het daarteenoor bevestig dat godsdiensbeoefening nie ongrondwetlik is nie, maar nie uitsluitend mag wees nie. Dit is dan ook 'n riglyn vir enige skool wat in die toekoms deur hierdie onverdraagsame groep geteister mag word.
Post Tags:	#AfriForum#fedsas#Godsdiens in skole#godsdienstige vryheid#Hoërskool Linden#Hoërskool Oudtshoorn#Laerskool Baanbreker#Laerskool Garsfontein#Laerskool Randhart#Organisasie vir Godsdiensonderrig en Demokrasie#Oudtshoorn Gimnasium
AfriForum verf spoedhobbels in Secunda
Witrivier-buurtwag help opruim ná onluste
AfriForum se Rayton/Heuwelsig-buurtwag vind gekaapte motor binne 'n uur
AfriForum se Rayton/Heuwelsig-buurtwag het op 27 September tydens 'n patrollie en in samewerking met die SAPD-blitspatrollie 'n gekaapte Toyota Fortuner…
Lees meer AfriForum se Rayton/Heuwelsig-buurtwag vind gekaapte motor binne 'n uurContinue
Meer as duisend trotseer reënweer tydens optog teen plaasmoorde
Deur	 25/11/2017 02/11/2020
"As ons nie almal nou gaan saamstaan nie, weet ek nie waar ons voedsel eendag vandaan gaan kom nie." Só…
Lees meer Meer as duisend trotseer reënweer tydens optog teen plaasmoordeContinue
AfriForum het die vullisterreine in Parys en Heilbron besoek en ná 'n oudit bevind dat dit nie aan nasionale standaarde…
Lees meer Ngwathe Plaaslike Munisipaliteit se vullisterreine in haglike toestandContinue
AfriForum maan Govan Mbeki Munisipaliteit aan oor slordige begraafplaas
Deurafriforum	 05/09/2017 02/11/2020
Die AfriForum-tak in Secunda het 'n aanmaning aan die Govan Mbeki Plaaslike Munisipaliteit gestuur oor die haglike toestand van…
Lees meer AfriForum maan Govan Mbeki Munisipaliteit aan oor slordige begraafplaasContinue
AfriForum stig twee nuwe veiligheidstrukture in die Matzikama-streek
Deurafriforum	 21/09/2018 02/11/2020
Die burgerregte-organisasie AfriForum het onlangs die Trawal-plaaswag en Lutzville-buurtwag in die Matzikama-streek gestig.